b'\n_START_ARTICLE_\nOlivier Karekezi\n_START_SECTION_\nSpillerkarriere\n_START_PARAGRAPH_\nHan kom fra Hamarkameratene hvor han skrev under p\xc3\xa5 en tre\xc3\xa5rskontrakt den 17. januar 2008, etter tidligere \xc3\xa5 ha spilt for den svenske klubben Helsingborgs IF i Allsvenskan. Da Hamar-klubben rykket ned til andredivisjon h\xc3\xb8sten 2009 ble Karekezi fristilt sammen med en rekke andre spillere og kunne g\xc3\xa5 vederlagsfritt til en ny klubb, som til slutt ble \xc3\x96sters IF._NEWLINE_Karekezi blir regnet som en offensiv midtbanespiller, men han kan ogs\xc3\xa5 spille midtspiss. Han kom til Helsingborg foran 2005-sesongen fra den rwandesiske klubben APR FC og sk\xc3\xa5ret fem m\xc3\xa5l p\xc3\xa5 18 kamper den f\xc3\xb8rste sesongen. I 2006 sk\xc3\xa5ret han elleve m\xc3\xa5l for Helsingborg og ble dermed klubbens toppsk\xc3\xa5rer. Han ble ogs\xc3\xa5 cupfinalemester med Helsingborg i 2006._NEWLINE_Olivier Karekezi er ogs\xc3\xa5 fast inventar og kaptein p\xc3\xa5 Rwandas herrelandslag i fotball, og har sk\xc3\xa5ret seks m\xc3\xa5l p\xc3\xa5 44 kamper. Blant annet representerte Karekezi landet sitt under Afrikamesterskapet i fotball i 2004.'